**แนวปฏิบัติที่ดีด้านวิจัยบนพื้นฐานวิชาการทางพระพุทธศาสนา**

**แนวปฏิบัติที่ดี เรื่อง:** เทคนิคการตั้งหัวข้อวิจัยให้ได้รับการสนับสนุนทุนการวิจัย

**คณะผู้จัดทำ:** 1. พระมหาสันติราษฎร์ ฌานสนฺติ, ดร 2. ดร.ศรัณย์ มะกรูดอินทร์ 3. รศ.ดร.สุวิญ รักสัตย์ 4. ดร.ชมพูนุช ช้างเจริญ 5. ดร.เชน เพชรรัตน์ 6. ดร.กฤตสุชิน พลเสน

**หน่วยงาน/ส่วนงาน:** บัณฑิตวิทยาลัย มหาวิทยาลัยมหามกุฏราชวิทยาลัย

**1. ประวัติหน่วยงาน/ส่วนงาน**

บัณฑิตวิทยาลัย มหาวิทยาลัยมหามกุฏราชวิทยาลัย จัดตั้ง ขึ้นเมื่อวันที่ 25 ธันวาคม พ.ศ. 2530 เพื่อจัด  
การศึกษาในระดับมหาบัณฑิต และดุษฎีบัณฑิต โดยมีวัตถุประสงค์ คือ (1) เพื่อผลิตนักวิชาการทางพระพุทธศาสนา  
และปรัชญาให้มีคุณวุฒิและคุณสมบัติ (2) เพื่อผลิตพระภิกษุนักบริหาร นักพัฒนา นักวิจัย และนักเผยแผ่  
ตามหลักธรรมทาง พระพุทธศาสนา (3) เพื่อส่งเสริมการศึกษา ภาษา ศิลปวัฒนธรรมที่เกี่ยวข้องกับพระพุทธศาสนา  
และปรัชญา และ (4) เพื่อส่งเสริมการศึกษา ค้นคว้า และวิจัยทางพระพุทธศาสนาและปรัชญา ในเบื้องต้น  
บัณฑิตวิทยาลัยได้เปิดการเรียนการสอนเป็นปฐมฤกษ์ เมื่อวันที่ 3 มิถุนายน พ.ศ. 2531 ใน 2 สาขาวิชา คือ  
สาขาวิชาพุทธศาสนนิเทศ ปัจจุบันเปลี่ยนเป็นสาขาวิชาพุทธศาสน์ศึกษา และสาขาวิชาพุทธศาสนาและปรัชญา  
โดยพระเทพปริยัติวิมล (แสวง ธมฺเมสโก) เป็นผู้มีบทบาทในการดำเนินการก่อตั้งบัณฑิตวิทยาลัย  
และมีพระธรรมไตรโลกาจารย์ (พูนศักดิ์ วรภทฺทโก, ป.ธ.8, ศน.บ., M.A., Ph.D.) เป็นคณบดีบัณฑิตวิทยาลัย  
รูปแรก ปีการศึกษา 2545 สภามหาวิทยาลัยในการประชุมครั้งที่ 1/2545 เมื่อวันที่ 9 กุมภาพันธ์ พ.ศ. 2545  
มีมติให้บัณฑิตวิทยาลัยเปิดการเรียนการสอนแก่นักศึกษาคฤหัสถ์รุ่นแรก ในสาขาวิชาพุทธศาสนาและปรัชญา  
และสภามหาวิทยาลัยได้อนุมัติเปิดหลักสูตรศาสนาศาสตรดุษฎีบัณฑิต ในการประชุมครั้งที่ 4/2548  
วันพุธที่ 29 มิถุนายน พ.ศ. 2548 เป็นรุ่นแรกในสาขาวิชาพุทธศาสน์ศึกษา

บัณฑิตวิทยาลัยมีวิวัฒนาการเจริญก้าวหน้ามาเป็นลำดับ ได้ย้ายสำนักงานที่ทำการจาก ตึก สว.ธรรมนิเวศ  
ชั้นที่ 5 วัดบวรนิเวศวิหาร มา ณ อาคารสมเด็จพระมหาสมณเจ้า กรมพระยาวชิรญาณวโรรส (B 7.1) มหาวิทยาลัย  
มหามกุฏราชวิทยาลัย ศาลายา นครปฐม

ในปัจจุบันคณบดีบัณฑิตวิทยาลัย คือ พระศรีวินยาภรณ์, ดร. และมีการจัดการศึกษาทั้งหมด 4 หลักสูตร  
ได้แก่ (1) หลักสูตรศิลปศาสตรมหาบัณฑิต สาขาวิชาพุทธศาสน์ศึกษา (หลักสูตรปรับปรุง พ.ศ.2563) (2) หลักสูตร  
ศิลปศาสตรมหาบัณฑิต สาขาวิชาพุทธศาสนาและปรัชญา (หลักสูตรปรับปรุง พ.ศ.2563)  
(3) หลักสูตรศาสนศาสตรดุษฎีบัณฑิต สาขาวิชาพุทธศาสน์ศึกษา (หลักสูตรปรับปรุง พ.ศ.25563)  
และ (4) หลักสูตรปรัชญาดุษฎีบัณฑิตสาขาวิชาพุทธศาสนาและปรัชญา (หลักสูตรปรับปรุง พ.ศ.2563)

**2. ที่มาและความสำคัญ**

การวิจัยเป็นภารกิจสำคัญในการจัดการศึกษาในระดับอุดมศึกษา โดยสอดคล้องกับกลยุทธ์ที่ 2  
ตามแผนกลยุทธ์ของมหาวิทยาลัยมหามกุฏราชวิทยาลัยระยะ 10 ปี (พ.ศ. 2556-2565) ว่าด้วยการวิจัยและพัฒนา  
องค์ความรู้เพื่อเพิ่มศักยภาพและขีดความสามารถในการแข่งขัน และยุทธศาสตร์หน่วยงานของบัณฑิตวิทยาลัย  
ด้านการวิจัย จากผลการประเมินคุณภาพการศึกษาภายในระดับวิทยาเขตปีการศึกษา 2562 ของบัณฑิตวิทยาลัย  
พบว่าอยู่ในระดับคุณภาพดี โดยมีข้อเสนอแนะจากคณะกรรมการตรวจประเมิน คุณภาพการศึกษาให้  
จัดการความรู้ ให้ครอบคลุมพันธกิจด้านการวิจัย ให้มีผลงานวิจัยและการตีพิมพ์ที่มากขึ้น ดังนั้นคณะกรรมการ  
จัดการความรู้ (Knowledge Management) บัณฑิตวิทยาลัย จึงกำหนดให้มีการจัดการความรู้ เรื่อง การพัฒนา  
ทักษะการเขียนบทความวิชาการ/วิจัย เพื่อให้คณาจารย์มีความพร้อมและทักษะในการเขียนบทความวิชาการ/วิจัย  
ต่อไป

**3. วัตถุประสงค์**

1. เพื่อเตรียมความพร้อมและพัฒนาทักษะการเขียนบทความวิชาการ/วิจัยให้แก่คณาจารย์

2. รวบรวมองค์ความรู้เกี่ยวกับการวิจัยบนพื้นฐานวิชาการทางพระพุทธศาสนา

**4. แนวทางการดำเนินการตามหลัก PDCA**

**ขั้นการวางแผน (Plan)** การจัดการความรู้ เรื่อง เทคนิคการตั้งหัวข้อวิจัยให้ได้รับการสนับสนุนทุน  
การวิจัยวิจัย เริ่มต้นจากการแต่งตั้งคณะกรรมการจัดการเรียนรู้ (Knowledge Management) บัณฑิตวิทยาลัย  
วิเคราะห์การจัดการความรู้ โดยใช้แบบวิเคราะห์การจัดการความรู้ (KM-01) กรรมการและเลขานุการ จัดทำแบบ  
สรุปการวิเคราะห์การจัดการความรู้ (KM-02) จัดทำแผนการจัดการความรู้ ของบัณฑิตวิทยาลัย (KM-03)  
และมอบหมายให้ (1) ดร.ชมพูนุช ช้างเจริญ (2) พระสุทธิสารเมธี, ผศ.ดร. (3) รศ.ดร.สุวิญ รักสัตย์ (4) ดร.เชน เพชรรัตน์ และ (5) ดร.กฤตสุชิน พลเสน ทำหน้าที่ Facilitators

**ขั้นดำเนินการ (Do)**

ระยะที่ 1 การแสวงหาความรู้ในการแสวงหาความรู้ มีการประชุม พูดคุยแลกเปลี่ยนความรู้เกี่ยวกับ  
เทคนิคการตั้งหัวข้อวิจัยให้ได้รับการสนับสนุนทุนการวิจัยเพื่อการเผยแพร่แล้วนำมาร่วมกันพิจารณา  
มีการถอดบทเรียนและสรุปเป็นองค์ความรู้

ระยะที่ 2 การจัดการความรู้ให้เป็นระบบ เรื่อง เทคนิคการตั้งหัวข้อวิจัยให้ได้รับการสนับสนุนทุนการวิจัย  
ประกอบด้วย (1) ความหมายของการวิจัย (2) ความหมายของแหล่งสนับสนุนทุนวิจัย (3) หัวข้อวิจัยที่ดี  
(4) ส่วนประกอบของการตั้งหัวข้อการวิจัย (5) การเตรียมโครงหัวข้อเรื่องวิจัย (6) แหล่งเผยแพร่บทความวิจัย

**ขั้นติดตามประเมินผล และนำผลไปพัฒนา (Check-Act)** ในขั้นนี้เป็นการแลกเปลี่ยนการเรียนรู้ร่วมกัน  
ในองค์กร โดยการเปิดเวทีรับทราบเทคนิคในการปรับปรุงพัฒนาให้ดียิ่งขึ้นรวมทั้งรับทราบเทคนิคใหม่ ๆ  
ในด้านอื่น ๆ ระหว่างคณาจารย์และนำไปเผยแพร่สู่ภายนอกบนเว็บไซต์ของมหาวิทยาลัย เพื่อเป็นแนวทาง  
ในการศึกษาเทคนิคการตั้งหัวข้อวิจัยให้ได้รับการสนับสนุนทุนการวิจัย ต่อไป

**5. ปัจจัยแห่งความสำเร็จ**

**ปัจจัยภายใน** เนื่องจากบัณฑิตวิทยาลัย ได้เล็งเห็นถึงความสำคัญของเทคนิคการตั้งหัวข้อวิจัยให้ได้รับ  
การสนับสนุนทุนการวิจัย จึงได้รับการสนับสนุนจากคณะผู้บริหารเป็นอย่างดี

**ปัจจัยภายนอก** บัณฑิตวิทยาลัย มีโอกาสแลกเปลี่ยนเรียนรู้แนวปฏิบัติที่ดีที่ระหว่างอาจารย์ประจำ  
อาจารย์พิเศษ และอาจารย์จากสถาบันอื่นทั้งในประเทศและต่างประเทศ

**6. ปัญหาอุปสรรคและแนวทางแก้ไข**

คณาจารย์บางส่วนมีภารกิจด้านงานสอน งานบริการวิชาการ และงานทำนุบำรุงศิลปวัฒนธรรม  
จำนวนมาก จึงเป็นการยากในศึกษาเทคนิคการตั้งหัวข้อวิจัยให้ได้รับการสนับสนุนทุนการวิจัย จากแหล่งทุนใหม่ ๆ

**7. ประโยชน์ต่อการบรรลุเป้าหมายตามพันธกิจ**

1. คณาจารย์มีการพัฒนาทักษะเทคนิคการตั้งหัวข้อวิจัยให้ได้รับการสนับสนุนทุนการวิจัย

2. เกิดองค์ความรู้ของบัณฑิตวิทยาลัย มหาวิทยาลัยมหามกุฏราชวิทยาลัย เกี่ยวกับการเทคนิค  
การตั้งหัวข้อวิจัยให้ได้รับการสนับสนุนทุนการวิจัย